U prostorijama Hrvatskog košarkaškog saveza, 07. ožujka održana je 2. sjednica Stručnog savjeta za žensku košarku.

**Dnevni red sjednice:**

1. Usvajanje zapisnika sa 1. sjednice Stručnog savjeta za žensku košarku

2. Izvješće o nastupu ženske seniorske reprezentacije Hrvatske u drugom ciklusu kvalifikacija za EP 2017 (Slavonski Brod i Osijek 15.02. – 25.02.)

3. Izvješće sa Završnog turnira prvenstva Hrvatske za kadetkinje (Sl. Brod 18.-21.02.2016.)

4. Prijedlog plana i programa aktivnosti u 2016. godini

5. Rasprava i izbor trenera nacionalnih selekcija (mlada, juniorska, kadetska i mlađe kadetska reprezentacija).

6. Razno

Dnevni red jednoglasno je usvojen.

Izvješće sa Završnog turnira prvenstva Hrvatske za kadetkinje (Sl. Brod 18.-21.02.2016.)

U diskusiji po ovoj točki dnevnog reda istaknuto je da se nakon dužeg vremena organizirao završni turnir po formuli 8 ekipa iz 5 regija na jednom mjestu. Prvenstvo je proteklo bez i jedne primjedbe kako od strane klubova tako i od strane pratećeg osoblja (Opunomoćenika, sudaca i pomoćnih sudaca). Domaćin prvenstva ŽKK Brod na Savi pokazao se kao odličan organizator i sve uvjete iz natječaja ispunio je bez i jednog prigovora. Rezultati svih utakmica su evidentirani a redoslijed ekipa je realan. Prvak Hrvatske za kadetkinje u sezoni 2015/2016 postala je po treći put za redom ekipa ŽKK VODICE iz Vodica.

**Kroz diskusiju su usvojena sljedeća područja djelovanja Plana i programa:**

1. Nacionalne selekcije (seniorska, U-20, U-18, U-16 U-15 i U-14)

2. Nacionalna natjecanja svih kategorija (seniorska, omladinska i Kup)

3. Natjecanja u svim kategorijama 3 na 3

4. Školovanje stručnog kadra (treneri, suci, medicinska služba i dr.)

5. Košarkaški akti (Pravilnik o natjecanju, Propozicije natjecanja, Registracijski pravilnik, Disciplinski pravilnik, Pravilnik o radu Stručnog savjeta za žensku košarku, Pravilnik o radu nacionalnih selekcija, Pravilnik o školovanju i statusu trenera ženskih seniorskih i omladinskih ekipa).

6. Stvaranje uvjeta za omogućavanje praćenja ciljeva programa „Dual karijera“ i „Karijera nakon sportske karijere“.

7. Promocijske i marketinške aktivnosti

**Aktivnosti:**

Donesena je odluka s obzirom na skorašnje pripreme kadetske reprezentacije za vrijeme uskršnjih praznika da pripreme koje su na rasporedu od 21.03. – 26.03. u Ivanić Gradu stručno odrade (Šime Vidaković – trener, Kristina Pehar – pom. trener, Vice Tokić – kondicijski trener i fizioterapeut Valerija Kršak). Na pripreme je pozvano 16 igračica i u sklopu istih će se odigrati 3 prijateljske utakmice s reprezentacijom Turske.

Pod točkom razno član Stručnog savjeta za žensku košarku Željko Ciglar upoznao je ostale članove s pozivom na FIBA košarkaški kamp u Postojni od 03. – 09. srpnja 2016. godine. Na kamp su pozvane 2 igračice (2001. i mlađe), jedan mladi trener i jedan sudac.

**Prisutni:**

Danira Bilić, predsjednica Stručnog savjeta za žensku košarku

Korana Longin, članica Stručnog savjeta za žensku košarku

Sandra Mandir, članica Stručnog savjeta za žensku košarku

Anđa Jelavić, članica Stručnog savjeta za žensku košarku

Željko Ciglar, član Stručnog savjeta za žensku košarku

**Nisu prisutni:**

Vedrana Grgin Fonseka, članica Stručnog savjeta za žensku košarku

Koraljka Hlede, članica Stručnog savjeta za žensku košarku